অস্ট্রেলিয়ার নিউ সাউথ ওয়েলস বিশ্ববিদ্যালয়ের বিশেষজ্ঞ ইভা কিমোনিস বলেছেন, ম্যাচের ভিডিও দেখে মনে হচ্ছে ইটালির খেলোয়াড় কিয়েলিনি সুয়ারেজের পথ আটকে দেওয়ায় সুয়ারেজ তাঁর ক্ষোভ উগরে দিয়েছেন৷ তাৎক্ষণিক প্রতিক্রিয়ায় তিনি কিয়েলিনিকে কামড়ে দিয়েছেন৷ তাঁর অতীত আচরণের ইতিহাসের পরিপ্রেক্ষিতে এমন ঘটনার পরিণাম কী হতে পারে, সেই মুহূর্তে সেটা আর ভাবতে পারেননি৷ যখন বুঝেছেন, তখন তিনি নিজেই আহত হবার ভান করেছেন৷